บาทเปิด 33.26 บาทต่อดอลลาร์ แข็งค่า
เงินบาทเปิดตลาด 33.26 บาทต่อดอลลาร์ แข็งค่าจากดอลลาร์อ่อน หลังเฟดมีมติคงดอกเบี้ย-ลด QE ตามคาด
4 พ.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.26 บาท/ดอลลาร์ แข็งค่าจากปิดตลาดเย็นวานนี้ที่ระดับ 33.33 บาท/ดอลลาร์เช้านี้เงินบาทแข็งค่าจากท้ายตลาด เช่นเดียวกับภูมิภาค เนื่องจากเมื่อคืนนี้การประชุมของธนาคารกลางสหรัฐฯ (เฟด) สรุปว่าจะลดการทำ QE ซึ่งเป็นไปตามที่ตลาดคาด ทั้งนี้ประธานเฟดระบุว่า ขณะนี้ยังไม่ถึงเวลาขึ้นอัตราดอกเบี้ย ส่วนเงินเฟ้อเป็นเพียงชั่วคราวเท่านั้น จากปัจจัยดังกล่าว จึงส่งผลให้ดอลลาร์ในตลาดโลกอ่อนค่า สินทรัพย์ปลอดภัยทั้งดอลลาร์ เยน ทองคำถูกเทขาย และตลาดเปิดรับความเสี่ยงนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.20 - 33.35 บาท/ดอลลาร์ ปัจจัยที่ต้องติดตามวันนี้ คือ การประชุมนโยบายการเงิน และแถลงมติอัตราดอกเบี้ย ของธนาคารกลางอังกฤษ (BoE)และจำนวนผู้ขอรับสวัสดิการว่างงานรายสัปดาห์ ของสหรัฐฯ